مأساة طفلة متفوقة دراسيًا ترى بعين واحدة
#000001
ففي قرية «تل حوين» التابعة لمركز الزقازيق محافظة الشرقية، ولدت فتاة جميلة متفوقة دراسيًا تسمى «بسملة» قدر الله لها أن ترى بعين واحدة بسبب مشكلة حدثت وهي جنين في بطن أمها أدت إلى حدوث ضمور في قرانية العين لكن ليست إرادة الله هي التي تغضب الطفلة ولكنها تعليقات زملائها في الدراسة على عينها هي التي تسبب لها الحزن والبكاء يوميًا .
#000004
«بسملة» طالبة في الصف السادس الابتدائي تذهب إلى المدرسة يوميًا كغيرها من أطفال في سنها سعيًا للعلم، لكنها تجد تعليقات زملائها تقف حاجزًا أمامها وأمام تقبل إعاقتها، فتذهب كل يومًا باكية لوالدتها بسبب الكثير من الكلمات السلبية التي تواجهها يوميًا.
#000005
وتسرد بسملة قصتها بتعبيرات يكسوها الحزن الشديد: «أنا في سنة ستة ابتدائي زعلانة عشان زمايلي في المدرسة بيفضلوا يعايروني ويقولولي يا أم عين بايظة ويا أم عين حولة، واشتكيت للأخصائية الاجتماعية كتير ومعملتش ليهم حاجة».
#000006
واستكملت حديثها عن المعاناة التي تقابلها بسبب تعليقات زملائها، «أنا حاولت اتكلم معاهم وافهمهم لكن هما مش بيسمعوا مني».
#000007
واستوضحت والدة الطفلة عن سبب مرضها قائلة: «أنا كنت باخد أدوية سيولة كتير وأنا حامل في بسملة ومكنتش أعرف إن ده غلط، سبب لبنتي ضمور في قرانية العين وخلاها تشوف بعين واحدة بس».
#000008
واستكملت حديثها بكلمات توضح ألمها وحزنها الشديد على طفلتها «لفيت بيها كتير عند الدكاترة من ساعة ما اتودلت لكن كلهم كانوا بييقولوا مافيش أمل عنيها تشوف تاني هاتفضل كدة طول عمرها حتى آخر مكان روحته وهو دار الأورمان قالولي مافيش فايدة كل اللي تقدري تعمليه تركبيلها عدسة تجميلية».
#000009
وقالت: «نفسي بنتي تعمل عملية وتركب عدسة تجميلية عشان تداري عنيها وزملاتها يتقبلوها وماتفضلش تعيط ويجيلها انهيار».
#000010
وفسر والد بسملة حالتها النفسية بتعبريات توضح مدى استيائه لما تتعرض له ابنته يوميًا «اللي عند بسملة ده ربنا قدره وأنا راضي بيه لكن هي كل يوم تيجي معيطة ومنهارة بسبب صحابها ودة اللي عاملي أنا مشكلة لكن أنا مقتنع بإن مرضها رزق من عند الله».
#000011
واستكملت الأم معاناة بسملة« كان في وعد من جمعية الأورمان إنهم يعملوا العملية للبنت لكنهم معملوش حاجة بقالي 3 شهور اتصلهم بيهم مافيش فايدة، وعملتلهم بحث اجتماعي مرتين يوضح إن مش معايا فلوس والحالة على القد برضو معملوش حاجة».
#000013
وقالت بوجه حزين متأملًا في الله خيرًا نفسي البنت تعمل عملية وتبقى عنيها متدارية بس ومحدش يعايرها ده اللي أنا بتمناه لإن المشكلة الكبيرة في أصحابها هما اللي مكرهينها في حياتها.
#000014
حديث الأم وحديث الوالد عن حالة ابنتهم جعل بسملة تنهار في البكاء بسبب كثرة ما تتعرض له من ظروف نفسية ومادية ما جعل الطفلة تحزن على نفسها وتقول «أنا ببكي عشان صحابي بيعايروني طيب هما بيعايروني ليه أنا مش ذنبي حاجة الحمدلله أنا راضية بمرضي لكنهم هما مش يعايروني بيه»، واستكملت بكل اصرار وعزم «بس أنا هابقى أحسن منهم في الدراسة وهاتفوق عليهم عشان أنا اشطر منهم».
#000015
وقالت الأم عن مستوى طفلتها الدراسي «الحمدلله بنتي شاطرة ومتفوقة ديه لما بتنقص نص درجة بتفضل تعيط، وربنا معوضها في دراستها واستيعابها للدروس».
#000016
وناشدت الأم من هم لهم مقدرة على التبرع بمبلغ مالي لعملية بسملة «إحنا محتاجين حد يوفر لبسملة عدسة تجميلية عشان عنيها تبقى شكلها طبيعي ومحدش يعايرها تاني».
#000017
ووجه والدها حديث لأهل الخير «أنا عاوز عدسة تجميلية تكون مقاربة لون العين التانية لبسملة مش أكتر» وفسر عنوانه قائلًا «أنا ساكن في بني اشبل بجوار المدرسة الإعدادية ورقم تليفوني 01018124061».
#000018
تفاصيل إصابة 14 شخص في انقلاب سيارة في الشرقية اليوم
#000023
استشهاد المجند محمد عادل ابن محافظة الشرقية في سيناء اليوم
#000026
استشهاد المجند محمد بكري قطش ابن محافظة الشرقية اليوم في سيناء
#000027
استشهد قبل انتهاء خدمته بـ20 يوم.. جنازة مهيبة للشهيد محمد مجدي فاروق ابن محافظة الشرقية “فيديو وصور”
#000028